CELEX: 32020D0050
Language: lv
Date: 2020-01-21 00:00:00
Title: Komisijas Īstenošanas lēmums (ES) 2020/50 (2020. gada 21. janvāris), ar ko attiecībā uz mazizmēra kuģu identifikāciju, kodēšanas sistēmu, korpusa uzbūvi un vienkorpusa peldlīdzekļu sastāvdaļām groza Īstenošanas lēmumu (ES) 2019/919 par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām

22.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 17/3
               
            
         KOMISIJAS ĪSTENOŠANAS LĒMUMS (ES) 2020/50
         (2020. gada 21. janvāris),
         ar ko attiecībā uz mazizmēra kuģu identifikāciju, kodēšanas sistēmu, korpusa uzbūvi un vienkorpusa peldlīdzekļu sastāvdaļām groza Īstenošanas lēmumu (ES) 2019/919 par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2013/53/ES (2) 14. pantu ražojumus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, pieņem par atbilstīgiem minētajos standartos vai to daļās iekļautajām prasībām, kā noteikts Direktīvas 2013/53/ES 4. panta 1. punktā un minētās direktīvas I pielikumā.
                  
               
                     (2)
                  
                  
                     Ar Komisijas Īstenošanas lēmumu C(2015) 8736 (3) Komisija iesniedza CEN/Cenelec pieprasījumu Direktīvas 2013/53/ES īstenošanas vajadzībām izstrādāt, pārskatīt un pabeigt saskaņotos standartus, lai pievērstos pamatprasībām, kas noteiktas Direktīvas 2013/53/ES 4. panta 1. punktā un minētās direktīvas I pielikumā un kas ir stingrākas salīdzinājumā ar atcelto Eiropas Parlamenta un Padomes Direktīvu 94/25/EK (4).
                  
               
                     (3)
                  
                  
                     Konkrēti, CEN/Cenelec tika iesniegts pieprasījums no jauna pieņemt peldlīdzekļu identifikācijas standartu, kura pamatprasības ir izklāstītas Direktīvas 2013/53/ES I pielikuma A daļas 2.1. punktā. Lai izvairītos no prasību pārklāšanās, CEN/Cenelec arī tika lūgts pienācīgi ņemt vērā elementus, uz kuriem attiecas īstenošanas akti, kas pieņemti, pamatojoties uz Direktīvas 2013/53/ES 49. pantu.
                  
               
                     (4)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN izstrādāja standartu EN ISO 10087:2019 “Mazizmēra kuģi. Peldlīdzekļa identifikācija. Kodēšanas sistēma”.
                  
               
                     (5)
                  
                  
                     Komisija kopā ar CEN ir novērtējusi, vai CEN izstrādātais standarts EN ISO 10087:2019 atbilst Īstenošanas lēmumā C(2015) 8736 izklāstītajam pieprasījumam un vai tas ir saskanīgs ar īstenošanas aktiem, kas pieņemti, pamatojoties uz Direktīvas 2013/53/ES 49. pantu.
                  
               
                     (6)
                  
                  
                     Komisijas Īstenošanas regula (ES) 2017/1 (5), kas pieņemta, pamatojoties uz Direktīvas 2013/53/ES 49. panta 1. punkta c) apakšpunktu, nosaka noteikumus par peldlīdzekļu identifikāciju, konkrēti, minimālos noteikumus par kārtību, kādā piešķirams un administrējams ražotāja unikālais kods.
                  
               
                     (7)
                  
                  
                     Standartā EN ISO 10087:2019 ir izklāstīta sīka informācija par peldlīdzekļa identifikācijas numuru attiecībā uz marķējuma izmēru un noturību, novietojumu, identifikācijas numura dublikātu, marķēšanas laiku un atveides formātu. Tas papildina Īstenošanas regulas (ES) 2017/1 3. pantā izklāstīto peldlīdzekļa identifikācijas numura uzbūvi.
                  
               
                     (8)
                  
                  
                     Ar Īstenošanas lēmumu C(2015) 8736 CEN/Cenelec tika arī iesniegts pieprasījums pārskatīt standartus, kuru atsauces 2015. gada 13. martā tika publicētas Eiropas Savienības Oficiālajā Vēstnesī (C 87).
                  
               
                     (9)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN izstrādāja standartu EN ISO 12215-5:2019 “Mazizmēra kuģi. Korpusa uzbūve un sastāvdaļas, 5. daļa”.
                  
               
                     (10)
                  
                  
                     Komisija kopā ar CEN ir novērtējusi, vai CEN izstrādātais standarts EN ISO 12215-5:2019 atbilst Īstenošanas lēmumā C(2015) 8736 izklāstītajam pieprasījumam.
                  
               
                     (11)
                  
                  
                     Standartā EN ISO 12215–5:2019 ir iztirzātas Direktīvas 2013/53/ES I pielikuma A daļas 3.1. punktā norādītās pamatprasības un izklāstīta sīka informācija par vienkorpusa peldlīdzekļu konstrukcijas spiedienu, konstrukcijas spriegumu un izmēru noteikšanu.
                  
               
                     (12)
                  
                  
                     Standarti EN ISO 10087:2019 un EN ISO 12215-5:2019 atbilst prasībām, kuras bija paredzēts aptvert un kuras ir izklāstītas Direktīvas 2013/53/ES 4. panta 1. punktā, kā arī minētās direktīvas I pielikuma A daļas 2.1. un 3.1. punktā. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī.
                  
               
                     (13)
                  
                  
                     Standartam EN ISO 12215-5:2019 ir jāaizstāj standarts EN ISO 12215-5:2018. Tāpēc atsauce uz standartu EN ISO 12215-5:2018 no Eiropas Savienības Oficiālā Vēstneša ir jāatsauc.
                  
               
                     (14)
                  
                  
                     Lai dotu ražotājiem pietiekami daudz laika sagatavoties standarta EN ISO 12215-5:2019 piemērošanai, aizstātā standarta atsauces atsaukšana ir jāatliek līdz 2021. gada 30. jūnijam.
                  
               
                     (15)
                  
                  
                     Atsauces uz saskaņotajiem standartiem, kas izstrādāti Direktīvas 2013/53/ES īstenošanas vajadzībām, ir publicētas Komisijas Īstenošanas lēmumā (ES) 2019/919 (6). Lai nodrošinātu, ka atsauces uz Direktīvas 2013/53/ES īstenošanas vajadzībām izstrādātajiem saskaņotajiem standartiem ir uzskaitītas vienā un tajā pašā tiesību aktā, atsauces uz standartiem EN ISO 10087:2019 un EN ISO 12215-5:2019 būtu jāiekļauj minētā īstenošanas lēmuma I pielikumā un atsauce uz standartu EN ISO 12215-5:2018 no minētā pielikuma būtu jāsvītro.
                  
               
                     (16)
                  
                  
                     Tāpēc Īstenošanas lēmums (ES) 2019/919 būtu attiecīgi jāgroza.
                  
               
                     (17)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/919 I pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            Pielikuma 1. punktu piemēro no 2021. gada 1. jūlija.
         
         
            Briselē, 2020. gada 21. janvārī
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2013. gada 20. novembra Direktīva 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK (OV L 354, 28.12.2013., 90. lpp.).
         
            (3)  Komisijas 2015. gada 15. decembra Īstenošanas lēmums C(2015) 8736 par standartizācijas pieprasījumu Eiropas Standartizācijas komitejai un Eiropas Elektrotehnikas standartizācijas komitejai attiecībā uz atpūtas kuģiem un ūdens motocikliem, lai atbalstītu Eiropas Parlamenta un Padomes 2013. gada 20. novembra Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK.
         
            (4)  Eiropas Parlamenta un Padomes 1994. gada 16. jūnija Direktīva 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem (OV L 164, 30.6.1994., 15. lpp.).
         
            (5)  Komisijas 2017. gada 3. janvāra Īstenošanas regula (ES) 2017/1 par peldlīdzekļu identifikācijas procedūrām saskaņā ar Eiropas Parlamenta un Padomes Direktīvu 2013/53/ES par atpūtas kuģiem un ūdens motocikliem (OV L 1, 4.1.2017., 1. lpp.).
         
            (6)  Komisijas 2019. gada 4. jūnija Īstenošanas lēmums (ES) 2019/919 par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām (OV L 146, 5.6.2019., 106. lpp.).
      
      
         
            PIELIKUMS
            Īstenošanas lēmuma (ES) 2019/919 I pielikumu groza šādi:
            
                        1)
                     
                     
                        pielikuma 18. ierakstu svītro;
                     
                  
                        2)
                     
                     
                        pievieno šādus ierakstus:
                        
                                    Nr.
                                 
                                 
                                    Atsauce uz standartu
                                 
                              
                                    “32.
                                 
                                 
                                    EN ISO 10087:2019
                                 
                              
                                     
                                 
                                 
                                    Mazizmēra kuģi. Peldlīdzekļa identifikācija. Kodēšanas sistēma
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Mazizmēra kuģi. Korpusa uzbūve un sastāvdaļas, 5. daļa: vienkorpusa peldlīdzekļu konstrukcijas spiediena, konstrukcijas sprieguma un izmēru noteikšana”